**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””** **sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komunisma upuru piemiņas memoriāla (turpmāk – memoriāls) izveide Otavā, Kanādā, tika sākotnēji apstiprināta 2009. gada septembrī. Memoriālā atklāšana plānota 2018. gadā Otavas Provinču un teritoriju dārzā. Memoriāla izveides mērķis ir veicināt sabiedrības apziņu un zināšanas par komunistisko režīmu represijām, parādīt Kanādu kā vietu, kur patvērumu raduši tie, kas bēguši no šīs totalitārās ideoloģijas netaisnības un vajāšanas, kā arī godināt miljoniem to cilvēku, kas cietuši no komunistiskajiem režīmiem. Komunisma represijās cietušo tautu kopienas no visas pasaules Kanādā veido ievērojamu daļu no tās iedzīvotājiem, katrs ceturtais vai ap 8 miljoniem iedzīvotāju. To skaitā pēc Otrā pasaules kara Kanādā uz dzīvi ieradās apmēram 20 000 latviešu, kuri kara laikā izbrauca vai bija izvesti no Latvijas, pamatā bēgot no jaunas okupācijas un komunistiskā režīma atgriešanās. Viņiem šāda memoriāla izveidošana ir neliela vēsturiskā taisnīguma un piemiņas jautājums. Memoriāla izveidē iesaistītās Kanādas institūcijas un to atbildība:1. Kanādas Kultūras mantojuma ministrija *(Ministry of Canadian Heritage)*,kas ir Kanādas Kultūras ministrija unir atbildīga arī par pieminekļu izvietošanu federālajā galvaspilsētā Otavā – par konsultācijām ar sabiedrību un ieinteresētajā pusēm; koordinē pieminekļa izveides konkursu un žūrijas darbu;
2. Nacionālā galvaspilsētas komisija *(National Capital Commission)* – sagatavo vadlīnijas plānotajam memoriālam pilsētvidē, pārrauga projekta attīstību un realizēšanu, kā arī apstiprina novietojumu – izmantojamo zemes gabalu;
3. bezpeļņas nevalstiskā organizācija “Veltījums brīvībai” (*Tribute to Liberty*) – memoriāla idejas autori, finansējuma piesaistītāji un rīcības komitejas locekļi.

Iepriekš izvēlēto memoriāla projektu, tā novietojumu Kanādas valdība atcēla 2015. gada novembrī. 2016. gadā memoriāla projekts tika sākts skatīt no jauna, veicot sabiedrības aptauju par memoriāla pamatmērķi, tā izmēriem, veidolu un emocionālo vēstījumu, kā arī apstiprinot jaunu tā atrašanās vietu. Tēlnieki, mākslinieki, ainavu arhitekti u. c. tika aicināti iesniegt memoriāla projektu skices, no kurām tika izvēlētas piecas, aicinot izstrādāt detalizētus memoriāla projektus. 17.05.2017. tika oficiāli paziņots uzvarējušais projekts – “Piemiņas arka” (“Arc of Memory”), ko izveidoja “Raff” komanda. Memoriāla izveidei finansējumu veido *Tribute to Liberty* ziedojumos piesaistītais finansējums un līdzvērtīgs Kanādas federālās valdības līdzfinansējums. Kanādas federālā valdība memoriāla izveidei paredzējusi 1,5 miljonus Kanādas dolāru, un tā būs līdzvērtīga summai, kādu ir jāpiesaista no ziedojumiem. Projekta ir piesaistīta lielākā daļa summas un, lai to varētu sākt praktiski realizēt, tad līdzfinansējums jāpārskaita 2017. gada septembrī.Latvijas valdība ir sniegusi finansiālu atbalstu Komunisma upuru piemiņas memoriāla izveidei Otavā 10 000 EUR apmērā (MK 16.12.2014. rīkojums Nr. 796 “Par finanšu līdzekļu piešķiršanu Komunisma upuru piemiņas memoriāla izveidei Otavā”). 23.-25.03.2017. ārlietu ministrs vizītes laikā Kanādā tikās ar *Tribute to Liberty* valdes priekšsēdētāju Ludviku Klimkovski un pārstāvjiem. Ministrs tika detalizēti informēts par piemiņas vietas tapšanas gaitu un tā aktualitātēm. *Tribute to Liberty* paredz veidot galveno ziedotāju plāksni. Plāksne ar individuāla ziedotāja t. sk. valsts vārdu iespējama tikai gadījumā, ja tiek ziedoti vismaz 25 000 Kanādas dolāru. Latvijas ziedojums 2014. gadā pēc tā brīža valūtas kursa ir 13 671,72 Kanādas dolāru. Ņemot vērā ievērojamo latviešu kopienu, kas Kanādā rada patvērumu tieši pēc Otrā pasaules kara, bēgot no totalitārā Padomju režīma, ir svarīgi, lai Latvijas Republikas kā atbalstītājas – līdzekļu ziedotājas – vārds tiktu atzīmēts un parādītos arī publiski uz šī nacionālā memoriāla federālajā galvaspilsētā Otavā, un tāpēc nepieciešams papildināt Latvijas iemaksu ar 15 000 EUR. Memoriāla pamatakmens ceremonija plānota 2017. gada novembrī un tā atklāšana 2018. gada novembrī, aicinot ārvalstu augstus pārstāvjus. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neuzliek papildus administratīvo slogu tautsaimniecībai un nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (EUR) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 15 000 | 0 | 0 | 0 |
| 2.1. valsts pamatbudžets | 0 | 15 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -15 000 | 0 | 0 | 0 |
| 3.1. valsts pamatbudžets | 0 | -15 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 15 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 15 000 EUR apmērā sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav |

Projekta IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Alda Vanaga

S. Ulmane

Tālr. 67016464

E-pasts: sanita.ulmane@mfa.gov.lv